**Indokolás**

 **Budapest Főváros XI. Kerület Újbuda Önkormányzata Képviselő-testületének**

**a Képviselő-testület és szervei Szervezeti és Működési Szabályzatáról**

**szóló 34/2014. (XII. 22.) rendelet módosításáról szóló**

**28/2019. (IX. 24.) önkormányzati rendeletéhez**

**Az 1. §-hoz**

A mező- és erdőgazdálkodási hasznosítású földnek nem minősülő ingatlanokat érintő tulajdonszerzésről szóló 251/2014. (X. 2.) Korm. rendelet (továbbiakban: Korm. rendelet) 6. § (1) bekezdése hatályon kívül helyezésre került, amely alapján a Polgármester nevében került sor azon jognyilatkozat kiadására, hogy a külföldi állampolgár ingatlanszerzése esetén az ingatlanszerzés önkormányzati érdeket sért-e.

A Korm. rendelet továbbra is előírja a jognyilatkozat kiadását és annak vizsgálatát, hogy a külföldiek ingatlanszerzése önkormányzati érdeket sért-e, azonban már nem nevesíti a polgármestert, mint nyilatkozat tételére jogosultat.

Ebből eredően az önkormányzati érdekről a Képviselő-testület tud állást foglalni, amely a hatáskörét a polgármesterre ruházhatja át, így szükségessé vált a Képviselő-testület és szervei Szervezeti és Működési Szabályzatáról szóló rendelet kiegészítése.

**A 2. §-hoz**

Ezen szakasz a rendelet hatálybalépéséről rendelkezik.